Document ID: 32003R0542

Κανονισμός (ΕΚ) αριθ. 542/2003 του Συμβουλίου
της 21ης Ιανουαρίου 2003
σχετικά με την εξαγωγή ορισμένων προϊόντων χάλυβα από την Τσεχική Δημοκρατία στην Κοινότητα για το διάστημα από την ημερομηνία έναρξης ισχύος του παρόντος κανονισμού έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση (παράταση του συστήματος διπλού ελέγχου)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου(1), άρχισε να ισχύει την 1η Φεβρουαρίου 1995.
(2) Τα μέρη, με την απόφαση αριθ. 1/2003(2) του Συμβουλίου Σύνδεσης, αποφάσισαν να παρατείνουν το σύστημα διπλού ελέγχου που εισήχθη με την απόφαση αριθ. 3/97(3) του Συμβουλίου Σύνδεσης, για το διάστημα από την ημερομηνία έναρξης ισχύος του παρόντος κανονισμού έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση.
(3) Κρίνεται, επομένως, σκόπιμο να παραταθεί η κοινοτική νομοθεσία εφαρμογής που θεσπίστηκε με τον κανονισμό (ΕΚ) αριθ. 87/98 του Συμβουλίου, της 19ης Δεκεμβρίου 1997, σχετικά με την εξαγωγή από την Τσεχική Δημοκρατία στην Κοινότητα ορισμένων προϊόντων χάλυβα για το διάστημα μεταξύ της 1ης Ιανουαρίου και της 31ης Δεκεμβρίου 1998 (σύστημα διπλού ελέγχου)(4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 87/98 παραμένει σε ισχύ για το διάστημα από την ημερομηνία έναρξης ισχύος του παρόντος κανονισμού έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση, σύμφωνα με τις διατάξεις της απόφασης αριθ. 1/2003 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου.
Άρθρο 2
Ο κανονισμός (ΕΚ) αριθ. 87/98 τροποποιείται, συνεπώς, ως εξής:
1. Στον τίτλο, στο προοίμιο και στο άρθρο 1 παράγραφοι 1 και 4, οι αναφορές στην περίοδο "από την 1η Ιανουαρίου έως τις 31 Δεκεμβρίου 2002" αντικαθίστανται από αναφορές στην περίοδο "από τις 7 Απριλίου 2003 έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση".
2. Το παράρτημα I του εν λόγω κανονισμού αντικαθίσταται από το κείμενο που περιέχεται στο παράρτημα I.
3. Το παράρτημα IV του εν λόγω κανονισμού αντικαθίσταται από το κείμενο που περιέχεται στο παράρτημα II.
Άρθρο 3
Τα προϊόντα που αποστέλλονται στην Κοινότητα από την 1η Ιανουαρίου 2003 έως την ημερομηνία έναρξης ισχύος του παρόντος κανονισμού, εξαιρούνται από το πεδίο εφαρμογής του παρόντος κανονισμού.
Άρθρο 4
Ο παρών κανονισμός αρχίζει να ισχύει τη δέκατη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 2003.

Labels: 8
3
18
1